open-index/open-wikipedia-markdown huggingface dataset:
Lesbians on Ecstasy

**Lesbians on Ecstasy** on kanadalainen elektronisen musiikin yhtye Montréalista, Québecistä. Sen tulkitsema musiikki on luokiteltavissa myös queercoreksi.

Lesbians on Ecstasyn jäsenet ovat tunnustautuneet lesboiksi. Yhtyeen ensimmäinen albumi *Lesbians on Ecstasy* ilmestyi 26. lokakuuta 2004. Vuonna 2005 *[[The Advocate]]* nimesi Lesbians on Ecstasyn debyytin "vuoden albumiksi".

Lesbians on Ecstasy on tähän mennessä julkaissut kolme studioalbumia. Kaikki on julkaistu Alien8 Recordings -levy-yhtiön kautta. Laulut käsittelevät aihepiiriltään lesbokulttuuria ja lesboja, mutta yhtyeen kuuntelijoihin kuuluu myös heteronaisia ja -miehiä. Yhtye keikkailee kansainvälisesti.

## Jäsenet
* Fruity Frankie aka Lynne T
* Veronique Mystique
* Jackie "The JackHammer"
* Bernie Bankrupt

## Albumit
* *Lesbians on Ecstasy* (2004)
* *Giggles in the Dark* (2005)
* *We Know You Know* (2007)

## Lähteet

## Aiheesta muualla
* Viralliset sivut
Hannu Lahtinen

**Hannu Antero Lahtinen** (20. syyskuuta 1960 Jalasjärvi – 19. marraskuuta 2020 Seinäjoki) oli suomalainen kreikkalais-roomalaisen tyylin painija ja maailmanmestari.

## Elämäkerta
### Painiura
Syyskuussa 1983 Kiovan MM-kisoissa Lahtinen eteni 62 kilon sarjan loppuotteluun voittamalla Unkarin Jenö Bodin pistein 12–8, Länsi-Saksan Bernd Gabrielin ulosajolla, Japanin Yashuhiro Okubon pistein 13–7 ja Tšekkoslovakian Miroslav Starekin 10–6. Finaalissa kukistui Itä-Saksan Günther Reichelt pistein 9–5. Näin Suomi saavutti kisoista kaksi kultamitalia Tapio Sipilän oltua jo edellisenä päivänä oman sarjansa ykkönen. Jo ennen MM-kisoja Lahtinen oli herättänyt lupauksia voittamalla yllättäen Pytlasinski-turnauksen.

Lahtinen oli mukana myös Los Angelesin olympialaisissa 1984 sekä EM-kisoissa 1983 ja 1984 mutta ilman menestystä. Kotimaassa Lahtinen edusti Seinäjoen Paini-Miehiä ja voitti kaksi Suomen mestaruutta. Myöhemmin Lahtinen jatkoi painiuraansa veteraanisarjoissa yltäen sielläkin MM-mitaleille.

### Myöhempi elämä
Aktiiviuransa jälkeen Lahtinen omistautui hevosurheilulle ja omisti oman hevostallinsa Ilmajoella, samalla kun työskenteli Seinäjoen kaupungin palveluksessa. Hän myös pyrki kertaalleen painimaajoukkueen valmentajaksi.

Syksyllä 2016 Lahtisella todettiin parantumaton ALS-tauti. Hän menehtyi tautiin neljä vuotta myöhemmin 60-vuotiaana 19. marraskuuta 2020.

## Yksityiselämä

Lahtisella on viisi lasta. Hänen ensimmäinen lapsenlapsensa syntyi hieman ennen hänen kuolemaansa.

## Saavutuksia
* Olympiaedustaja Los Angelesissa 1984 (sarja 62 kg)
* MM-kultaa Kiovassa 1983 (sarja 62 kg)
* Suomen mestari 1983–1984 (sarja 62 kg)

## Lähteet
* Lahtinen, Hannu (FIN) iat.uni-leipzig.de 
* 

### Viitteet

## Aiheesta muualla
* Suomelle painin tuplakultaa Kiovassa. Ylen Elävä arkisto.
Leevi and the Leavings – Suomen parhaat

**Leevi and the Leavings – Suomen parhaat** on Leevi and the Leavings -yhtyeen vuonna 1994 julkaistu viides kokoelmalevy. Levy sisältää yhtyeen 16 suosittua kappaletta. Levyn kannessa on kuva yhtyeen laulajasta, Gösta Sundqvistista. Levy on julkaistu CD:nä ja C-kasettina.

## Kappaleet
#Teuvo, maanteiden kuningas
#Elämää
#Elina, mitä mä teen?
#Mitä kuuluu Marja-Leena?
#Sopivasti lihava
#Elämä ikkunan takana
#Tikapuut taivaaseen
#Kerro terveiset lapsille
#Pohjois-Karjala
#Poika nimeltä Päivi
#Mieletön Melinda
#Rin Tin Tin
#Mary Jane
#Muotitietoinen
#Anna (Ehkä huomenna kaikki on toisin)
#Unelmia ja toimistohommia
Acton

__NOTOC__
**Acton** voi tarkoittaa:

## Paikkoja
### Englanti
* Acton (Lontoo), kaupunginosa Lontoossa
* Acton (Cheshire)
* Acton (Dorset)
* Acton (Staffordshire)
* Acton (Shropshire)
* Acton (Worcestershire)
* Acton (Suffolk)
* Acton (Northumberland)

Myös:
* Acton Beauchamp, Herefordshire
* Acton Bridge, Cheshire
* Acton Burnell, Shropshire
* Acton Green, Herefordshire
* Acton Pigott, Shropshire
* Acton Place, Suffolk
* Acton Reynald, Shropshire
* Acton Round, Shropshire
* Acton Scott, Shropshire
* Acton Trussell, Staffordshire
* Acton Turville, Etelä-Gloucestershire

### Pohjois-Irlanti
*Acton (Armagh'n kreivikunta)

### Wales
* Acton (Wrexham)

### Yhdysvallat
*Acton (Alabama)
*Acton (Kalifornia)
*Acton (Indiana)
*Acton (Kentucky)
*Acton (Massachusetts)
*Acton (Maine)
*Acton Township (Minnesota)
*Acton (Montana)
*Acton (North Carolina)
*Acton Township (Pohjois-Dakota)
*Acton (New Jersey)
*Acton (Tennessee)
*Acton (Texas)
*Acton School of Business, Austin, Texas
*Acton State Historic Site, Texas

### Kanada
*Acton (Ontario)
*Actons Corners, Ontario
*Acton Island, Ontario, Muskokan piirikunta
*Acton (New Brunswick)
*Acton Regional County Municipality, Quebec. Kuntaan kuuluvat muun muassa Acton Valen kaupunki, Saint-Nazaire-d'Acton ja Saint-Théodore-d'Acton.
*Acton (Saskatchewan)

### Australia
*Acton (Canberra), Canberran lähiö
*Acton (Tasmania), Burnien kaupungin lähiö
*Acton Park, Hobartin kaupungin lähiö, ennen pelkkä *Acton*

## Henkilöitä

*Ben Acton (1927–2020), australialainen jääkiekkoilija
*Edward Acton (k. 1707), brittiläinen kapteeni
*Harold Acton (1904–1994), brittiläinen kirjailija, tutkija ja esteetikko
*John Dalberg-Acton, *Lordi Acton* (1834–1902), englantilainen kirkkohistorioitsija, poliitikko ja kirjailija
*Keith Acton (s. 1958), kanadalainen jääkiekkoilija ja valmentaja
*Loren Acton (s. 1936), yhdysvaltalainen tutkija ja astronautti
*Thomas Acton (1662–1721), englantilainen jesuiitta
*Will Acton (s. 1987), kanadalainen jääkiekkoilija
20 suosikkia – Itkisitkö onnesta

**20 suosikkia – Itkisitkö onnesta** on Leevi and the Leavingsin kokoelma-albumi vuodelta 1997. Levy on osa Warner Music Finlandin 20 suosikkia -kokoelmalevysarjasarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Itkisitkö onnesta discogs.com -sivustolla
Lillix

**Lillix** on kanadalainen poprock-yhtye. Se perustettiin Cranbrookissa, Brittiläisessä Kolumbiassa vuonna 1997 nimellä Tigerlily. Nykyinen nimi otettiin käyttöön Maverick Recordsin tarjottua yhtyeelle levytyssopimuksen vuonna 2001.

Lillixin alkuperäiset jäsenet olivat laulaja-kitaristi Tasha-Ray Evin, kosketinsoittaja Lacey-Lee Evin, basisti Louise Burns ja rumpali Sierra Hills. Hills lähti vuonna 2002; hänet korvasi Kim Urhahn ja sittemmin Alicia Warrington. Burnsin ja Warringtonin lähdettyä Evinin sisarukset ilmoittivat loppuvuodesta 2006 yhtyeen olevan tilapäisesti tauolla. Vuonna 2007 uusiksi jäseniksi otettiin Scott Thompson ja Eric Hoodicoff, joiden kanssa Evinit työskentelevät yhä yhtyenimellä Lillix. 

Lillixin debyyttialbumi *Falling Uphill* julkaistiin Kanadassa ja Yhdysvalloissa 27. toukokuuta 2003 sekä Japanissa 27. elokuuta. Albumilta julkaistiin singlet "It's About Time", "Tomorrow" ja "What I Like About You", joka oli cover The Romanticsin samannimisestä laulusta. Lillixin versio sisältyy *[[Perjantai on pahin]]* -elokuvan (*Freaky Friday*, 2003) soundtrackille ja *[[13 ja risat]]* -komediaan (*13 Going on 30*) sekä teemana sarjaan *[[Sisko ja sen sisko]]*. 

Lillix oli vuonna 2004 ehdolla Juno-palkinnon saajaksi kahdessa eri kategoriassa. Yhtyeen tunnetuin rumpali Alicia Warrington sai paikan yhtyeessä lokakuussa 2005, ja seuraavan vuoden elokuussa ilmestyi albumi *Inside the Hollow*. Tämä toinen albumi on toistaiseksi myös yhtyeen viimeisin. Japanissa se nousi listojen 48. sijalle. 

## Albumit
* *Falling Uphill* (2003)
* *Inside the Hollow* (2006)
* *Tigerlily* (2010)

## Aiheesta muualla
* Viralliset sivut
Luettelo Brasilian lentoasemista

**Luettelo [[Brasilia]]n [[lentoasema|lentoasemista]]**, sijainnin mukaan järjestettynä.

## Aiheesta muualla
*Luettelot Brasilian lentoasemista:
**Great Circle Mapper
**FallingRain.com
**Aircraft Charter World 
**The Airport Guide
**World Aero Data 
**A-Z World Airports
Djursholmin linna

**Djursholmin linna** () on linna Danderydin kunnassa, Ruotsin Uplannin maakunnassa. Nykyisen muotonsa ja ulkonäkönsä linna on saanut 1600-luvulla, jolloin se oli Svante Gustavsson Banérin omistuksessa. Linnaa käyttää Danderydin kunta.

## Historia
Nils Jönsson Oxenstierna rakennutti 1400-luvulla kivirakennuksen Gamla Djursholmin saarelle. Linna siirtyi 1500-luvun alkupuolella Banérin suvulle. Nils Eskilsson Banér rakennutti uuden linnan nykyiselle paikalleen. Vuonna 1612 linnanherrana aloittaneen Svante Gustavsson Banérin aikana aloitettiin perusteelliset rakennustyöt, joiden tuloksena linna sai nykyisen ulkoasunsa ja hänen kuolemansa aikoihin 1628 ulkotyöt olivat todennäköisesti valmiit. Sisustus puolestaan muotoutui Svante Svanteson Banérin ollessa omistajana (1644-1674). Itäinen siipirakennus tehtiin 1600-luvun puolivälissä ja kaksi kivistä siipirakennusta mainitaan ensimmäistä kertaa 1730-luvulla.

Wirsénin perheen omistuksen aikana (1815-1875) linnassa harjoitettiin maataloutta ja se oli myös hetken aikaa maatalousoppilaitoksena 1860- ja 1870-luvuilla. Vuonna 1889 siirtyi linna Djursholms AB -yrityksen omistukseen. Linna uudistettiin romanttista saksalais-hollantilaista myöhäisrenessanssityyliä edustavaksi rakennukseksi. Arkkitehti Klas Fåhraeusin johdolla tehtiin 1960-luvulla entisöintitöitä. Linnalle luotiin takaisin sen Banérin aikakauden tyyli. Sen jälkeen linna on ollut ensin Djursholmin, sittemmin Danderydin kunnan käytössä hallinto- ja kokoustiloina.

## Lähteet

## Aiheesta muualla

* Danderydin kunta: Djursholmin linna
Congonhas-São Paulon kansainvälinen lentoasema

**Congonhas-São Paulon kansainvälinen lentoasema** (**Congonhas/São Paulo Airport** tai **Congonhas Airport**)  on yksi São Paulon kolmesta julkisesta lentoasemasta. 1930-luvulla rakennettu kenttä sijaitsee kahdeksan kilometriä kaupungin keskustasta Washington Luís s/nº - Campo Belon alueella.  Lentoasemaa ylläpitää Infraero. Vuonna 2006 lentoasema oli Brasilian vilkasliikenteisin 18&nbsp;500&nbsp;000 matkustajallaan, mikä on noin 50 prosenttia yli sen virallisen kapasiteetin.

Matkustajamäärää vähennetään eri toimin merkittävästi 17. heinäkuuta 2007 tapahtuneen suuronnettomuuden seurauksena.

## Onnettomuudet

* 31. lokakuuta 1996 TAM Linhas Aéreasin lento 402 syöksyi maahan nousun jälkeen. Kaikki 89 matkustajaa ja kuusi miehistön jäsentä kuolivat. Lisäksi neljä ihmistä kuoli maassa.
* 17. heinäkuuta 2007, TAM Linhas Aéreasin lento 3054 Porto Alegresta liukui laskeutuessaan kiitotieltä pois. 199 kuolonuhria (12 ihmistä maassa).

## Lähteet

## Aiheesta muualla

* Lentoaseman kotisivu
Tuomo Karila

**Tuomo Arto Mikael Karila** (s. 7. huhtikuuta 1968 Helsinki) on suomalainen lääkäri ja entinen kreikkalais-roomalaisen tyylin painija.

Karila ylsi urallaan kolme kertaa arvokisamitaleille. Tampereen MM-kisoissa 1994 hän eteni loppuotteluun ja taisteli jatkoajalle saakka Saksan Thomas Zanderia vastaan mutta hävisi lopulta suorituspistein 3–0. EM-kisoissa Karila nappasi hopeaa Poznańissa 1990 ja Aschaffenburgissa 1991. Kotimaassa Vantaan Sampoa edustanut painija voitti Suomen mestaruuden kreikkalais-roomalaisella tyylillä kuudesti ja vapaapainissa kahdesti. Myöhemmin Karila on toiminut arvokisoissa Suomen painijoukkueen johtajana ja lääkärinä.

Vuonna 1994 Karila oli kymmenes Suomen Vuoden urheilija -äänestyksessä.

Karila on väitellyt lääketieteen tohtoriksi vuonna 2003. Väitöskirjan aiheena oli ”Anabolisten steroidien väärinkäytön aiheuttamat terveyshaitat”. 

Kesäkuussa 2009 Helsingin hovioikeus katsoi Karilan syyllistyneen kuolemantuottamukseen ja tuottamukselliseen virkavelvollisuuden rikkomiseen hänen päästettyään potilaan kotiin ja tämän löydyttyä kuolleena myöhemmin. Oikeus totesi ratkaisussaan syyllisyyden olleen kuitenkin väärinkäsitys, sillä Karila oli opiskelija ja tämä tapahtunut oli hänen esimiehensä virhe. Hovioikeuden päätöksen jälkeen Karila perheineen päätti jättää Suomen taakseen ja siirtyä harjoittamaan lääkärin ammattia Uuteen Seelantiin. Perhe palasi Suomeen 2011 mutta 2016 Karila tarttui vielä toiseen työtarjoukseen Uudessa Seelannissa. 

Vuodenvaihteessa 2017–2018 Karila vastaanotti Painiliiton puheenjohtajuuden Jukka Rauhalalta.

## Saavutuksia
* Olympiaedustaja Barcelonassa 1992 (sarja 74 kg) ja Atlantassa 1996 (sarja 82 kg)
* MM-hopeaa Tampereella 1994 (sarja 82 kg)
* EM-hopeaa Poznańissa 1990 ja Aschaffenburgissa 1991 (sarja 74 kg)
* Suomen mestari kreikkalais-roomalaisessa painissa 1988 ja 1990–91 (sarja 74 kg), 1993–94 (sarja 82 kg) sekä 1996 (sarja 90 kg)
* Suomen mestari vapaapainissa 1989 (sarja 82 kg) ja 1993 (sarja 90 kg)

## Lähteet

## Aiheesta muualla
* Tuomo Karilan väitöskirjan tiivistelmä (arkistoitu 29. huhtikuuta 2013)
Cruijff-käännös

**Cruijff-käännös** on hollantilaisen 1970-luvun jalkapalloilijan Johan Cruijffin mukaan nimetty yksi jalkapallomaailman kuuluisimmista harhautuksista.

## Harhautus
Harhautuksessa Cruijff oli ensin potkaisevinaan palloa, mutta sen sijaan astuikin pallon yli ja siirsi pallon taaksepäin. Sitten Cruijff kääntyi 180 astetta ympäri ja jatkoi matkaansa puolustajan ohi.

## Katso myös
*Rabona
*Marseillen-käännös

## Aiheesta muualla
* Video Cruijff-käännöksestä
MD.45

**MD.45** oli yhdysvaltalainen metalliyhtye ja sivuprojekti, jonka perustivat yhdessä Megadethin laulaja-kitaristi Dave Mustaine, Fearin laulaja-kitaristi Lee Ving, Electric Love Hogsin basisti Kelly LeMieux sekä entinen Suicidal Tendenciesin rumpali Jimmy DeGrasso. Yhtyeen ainoa julkaisu on vuonna 1996 ilmestynyt albumi *[[The Craving]]*, josta julkaistiin vuonna 2004 uusintapainos. Vuoden 2004 painoksessa alkuperäisen laulajan Lee Vingin sijaan kitaristi Dave Mustaine laulaa kaikki kappaleet. 

Yhtyeen nimen alkuperä juontuu Dave Mustainen nimen alkukirjaimista (**M** ja **D**), kun taas luku 45 on roomalaisissa numeroissa **VL**, viitaten Vingin nimeen.

## Kokoonpano
* Dave Mustaine - kitara, laulu albumin remasteroidulla versiolla
* Lee Ving - laulu alkuperäisellä painoksella
* Kelly LeMieux - bassokitara
* Jimmy DeGrasso - rummut

## Diskografia
* 

## Lähteet

## Aiheesta muualla
* 
*
Aimo Mäenpää

**Aimo Matias Mäenpää** (30. tammikuuta 1937 Isokyrö – 11. huhtikuuta 2018 Jyväskylä) oli suomalainen painija. Hän ylsi kerran EM-hopealle ja voitti runsaan vuosikymmenen aikana 20 Suomen mestaruutta keskiraskaassa ja raskaassa sarjassa.

Mäenpää pääsi olympiaedustajaksi Tokioon 1964 ja aloitti painimisensa kreikkalais-roomalaisen tyylin 97 kilon sarjassa lupaavasti kahdella voitolla, mutta loukkaantumisen vuoksi hän ei päässyt enää kolmatta kertaa matolle. Münchenin olympiakisoissa 1972 hän osallistui 100-kiloisten sarjaan, mutta menestystä ei sieltäkään irronnut. Arvokisamitalistiksi Mäenpää ylsi Modenan EM-kisoissa 1969, joita itäblokin maat boikotoivat, koska järjestäjät eivät suostuneet vetämään Itä-Saksan lippua salkoon. Noissa kisoissa Mäenpää paini hopeaa. Jo Toledon MM-kisoissa 1966 suomalainen taisteli mitalista mutta joutui tyytymään neljänteen sijaan.

Suomen mestaruuksia Oulun Pyrintöä ja Jyväskylän Poliisiurheilijoita edustanut Mäenpää saavutti kreikkalais-roomalaisessa painissa yksitoista ja vapaapainissa yhdeksän. Poliisien Euroopan mestariksi hän paini viidesti.

## Saavutuksia

* Olympiaedustaja Tokiossa 1964 (kreikkalais-roomalainen paini, sarja 97 kg) ja Münchenissä 1972 (kreikkalais-roomalainen paini, sarja 100 kg)
* MM-kisoissa neljäs Toledossa 1966 (kreikkalais-roomalainen paini, sarja 97 kg)
* EM-hopeaa Modenassa 1969 (kreikkalais-roomalainen paini, sarja 100 kg)
* Suomen mestari kreikkalais-roomalaisessa painissa 1964 ja 1966–67 (sarja 97 kg), 1965 ja 1968 (sarja yli 97 kg), 1970–72 (sarja 100 kg) sekä 1969 ja 1973–74 (sarja yli 100 kg)
* Suomen mestari vapaapainissa 1963 ja 1966 (sarja 97 kg), 1965 ja 1967–68 (sarja yli 97 kg) sekä 1969–70 ja 1972–73 (sarja yli 100 kg)

## Lähteet

* 

### Viitteet
Anders Thomas Jensen

**Anders Thomas Jensen** (s. 6. huhtikuuta 1972 Frederiksværk) on tanskalainen elokuvakäsikirjoittaja ja -ohjaaja.

Jensen tunnetaan erityisesti kirjoittamistaan mustista rikoskomedioista, kuten *[[Kiinassa syödään koiria]]* (1999), *[[Vanhat miehet uusissa autoissa]]* (2002), *[[Rembrandt (elokuva)|Rembrandt]]* (2002) ja *[[Vilkkuvat valot]]* (2000), jonka hän on myös ohjannut. Tämän lisäksi hän on ollut käsikirjoittamassa muun muassa Søren Kragh-Jacobsenin ohjaamia Dogma-elokuvia *[[Mifune]]* (1999) ja *[[Skagerrak (elokuva)|Skagerrak]]* (2002) ja Susanne Bierin elokuvaa *[[Rakastan sinua ikuisesti]]* (2002). Hän oli toisena käsikirjoittajana Bierin elokuvassa *[[Häiden jälkeen]]* (2006), joka sai Oscar-ehdokkuuden.

Jensenin omia ohjaustöitä ovat muun muassa *[[Vihreät teurastajat]]* (2003) ja *[[Aataminomenat]]* (2005). Lyhytelokuvallaan *Vaali-ilta* (1998) Jensen voitti parhaan lyhytelokuvan Oscar-palkinnon.
Richard Scarryn touhukas maailma

**Richard Scarryn touhukas maailma** () on kanadalaisen CINAR Animationin tuottama animaatiosarja, joka perustuu yhdysvaltalaisen lastenkirjailijan ja kuvittajan Richard Scarryn kirjasarjaan. Sarjan jaksot animoitiin korealaisella Hanho Heung-Up-studiolla.

Sarja keskittyy kuvitteellisen Touhulan kaupungin asukkaiden elämään. Sarjan päähenkilö on Hessu Kissa, jonka perheeseen kuuluvat äiti, isä ja Salli-sisko. Hessun paras ystävä on Mato Matala.

Sarjan 65 jaksoa sisältävät aina kolme tarinaa, joista yksi tarina sijoittuu Touhulan ulkopuolelle, missä Mato Matalan kanssa tutustutaan eri maiden kulttuuriin ja elämään. Jaksoissa on myös kaksi laulunumeroa "Kuvittele!" ja "Varo vaaraa!".

Suomessa sarjaa on esitetty useaan otteseen YLE TV2:lla, ensimmäisen kerran vuosina 1996–1999, uusintana Lasten aamussa vuosina 2003–2005 ja viimeiset kerrat vuoden 2007 kesä-elokuussa sekä Pikku Kakkosen Joulussa 22. joulukuuta 2007 – 31. joulukuuta 2007. Sittemmin sarjaa on esitetty myös C More Juniorilla. YLE TV2:lla on taasen myöhemmin esitetty vuosina 2008–2009 tehtyä animaatiosarjaa Touhulan arvoituksia.

Sarjan suomidubissa käytettiin paljon teitittelyä, joka saattoi aiheuttaa lapsille hämmennystä ja ristiriitoja siitä, oliko kyseessä monikko vai yksikkö.

###### Lähteet

## Aiheesta muualla

* Richard Scarry (Creator) - TV Tropes (kohta **The Busy World of Richard Scarry (1994-1997)**), *tv.tropes.org*
Edmundo

**Edmundo Alves de Souza Neto** (s. 2. huhtikuuta 1971 Niterói) on brasilialainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 178-senttimetrinen. Hän pelasi Brasilian maajoukkueessa 37 virallista maaottelua ja teki kymmenen maalia. Hän kuului joukkueen kokoonpanoon vuoden 1998 MM-kilpailuissa, jossa hän pelasi kahdessa ottelussa.

## Lähteet
Loudenvielle

**Loudenvielle** on kunta Hautes-Pyrénéesin departementissa Lounais-Ranskassa.

Kuntaan liitettiin 1. tammikuuta 2016 'Armenteulen kunta. 

Kunta sijaitsee Louronlaaksossa ja se on suosittu matkailukohde. Sieltä löytyy muun muassa kylpylä, sekä vesipuisto. Loudenvielle on myös lähimpänä Val Louronin hiihtokeskuksia.

Loudenviellen vierestä alkaa Col de Peyresourden nousu ja kaupunkiin on päättynyt Ranskan ympäriajon etappi kolme kertaa (1997, 2003 ja 2007). 

## Aiheesta muualla
*www.lelouron.com 
* Loudenvielle Ranskan kansallisen maantieteellisen seuran sivuilla 
* Loudenvielle Ranskan tilastokeskuksen sivuilla 
* Loudenvielle Quid-tiedostosivuilla

## Lähteet
Valkotakit

**Valkotakit** on vuonna 1969 perustettu kamariorkesteri. Sen jäsenistö koostuu pääasiassa Helsingin yliopiston lääketieteellisen tiedekunnan opiskelijoista ja jo valmistuneista lääkäreistä ja hammaslääkäreistä, mutta joukossa on paljon myös muiden alojen ihmisiä. 

Valkotakit järjestää vuosittain 2-3 sinfoniakonserttia, joissa solisteina ovat viime vuosina soittaneet esimerkiksi pianistit Erica Guo ja Justas Stasevskij sekä sellistit Klaus Mäkelä ja Markus Hallikainen. Orkesteri on soittanut vanhat tanssit ainejärjestöjen vuosijuhlissa. Valkotakeista on muodostettu myös pienyhtye. 

Valkotakkien kapellimestarina on toiminut vuodesta 2014 lähtien Tapio von Boehm. Orkesteria ovat aikaisemmin johtaneet muun muassa Lauri Ahokas, Samppa Leino, Juuso Wallin, Kalle Hassinen, Jukka Iisakkila ja Martti Vuorinen. 

## Julkaisut
* 
*  
* 
* 

## Aiheesta muualla
* Valkotakit-yhtyeen kotisivu
*
Hjulsta

**Hjulsta** on alue Ruotsin pääkaupungin Tukholman läntisellä alueella (*Västerort*), Tenstan kaupunginosassa. Alue on tullut tunnetuksi maahanmuuttajaväestöstään. Alueen nimi juontuu Hjulstan kartanosta, jolla on historiaa 1480-luvulle saakka. Hjulstassa sijaitsee Tukholman metron siniseen linjaan kuuluva samanniminen asema.
Plazma

**Plazma** on vuonna 2000 perustettu englanniksi laulava venäläinen pop-yhtye.

## Kokoonpano
* Roman Chernitsyn
* Maxim Postelniy

## Diskografia
### Albumit
* *Take My Love*
* *607*
* *Black & White*

### Musiikkivideot
* "Take My Love"
* "The Sweetest Surrender"
* "Lonely"
* "You’ll Never Meet An Angel"
* "A Bit Of Perfection" (unreleased)
* "Lonely II"
* "One Life"
* "Mystery (The Power Within)"

## Aiheesta muualla
* Virallinen kotisivu
* Fansivu 
*
Dorsten

**Dorsten** on kaupunki Saksan Nordrhein-Westfalenin osavaltiossa. Se sijaitsee Lippe-joen ja Weseln-Datteln-kanavan varrella, Ruhrin alueen pohjoislaidalla. Vuoden 2022 lopussa kaupungissa oli 76&nbsp;720 asukasta.

Dorsten sai kaupunkioikeudet vuonna 1251 Kölnin arkkipiispalta. Kaupunginmuuri rakennettiin 1300-luvulla. Vuonna 1803 kaupunki siirtyi Arenbergin ruhtinaalle, joka piti sitä Preussin vasallina vuodesta 1816. Kaupunki teollistui sen jälkeen, kun sinne avattiin rautatie vuonna 1899 ja hiilikaivos vuonna 1911. Muun Ruhrin alueen tavoin se kärsi pahoin toisen maailmansodan pommituksista.

Kaupungin nähtävyyksiin kuuluvat muuan muassa Lembeckin linna, vanha raatihuone ja Westfalenin juutalaismuseo.

## Ystävyyskaupungit
Dorstenilla on kahdeksan ystävyyskaupunkia:
* Crawley (Yhdistynyt kuningaskunta)
* Dormans (Ranska)
* Emée (Ranska)
* Hainichen (Saksa)
* Hod HaSharon (Israel)
* Newtonabbey (Yhdistynyt kuningaskunta)
* Waslala (Nicaragua)
* Rybnik (Puola)

## Lähteet

## Aiheesta muualla

*Kaupungin verkkosivut
Caj Malmberg

**Caj Johannes Malmberg** (s. 24. tammikuuta 1948 Helsinki) on suomalainen painija. Parhaimmillaan hän nousi EM-pronssille kreikkalais-roomalaisessa painissa.

Malmberg oli mukana Méxicon olympiakisoissa 1968 ja paini siellä 97 kilon sarjassa kuudenneksi. MM-kisoissa hän sijoittui parhaimmillaan seitsemänneksi. Uransa ainoaan arvokisamitaliin hän ylsi Helsingin EM-kisoissa 1973, jossa hän paini 90 kilon sarjassa pronssia. Suomen mestaruuksia Viipurin Voimailijain mies keräsi kuusi kappaletta.

## Saavutukset

* Olympiakisoissa kuudes Méxicossa 1968 (kreikkalais-roomalainen paini, sarja 97 kg)
* MM-kisoissa seitsemäs Bukarestissa 1967
* EM-pronssia Helsingissä 1973 (kreikkalais-roomalainen paini, sarja 90 kg)
* Suomen mestari kreikkalais-roomalaisessa painissa 1967 (sarja yli 97 kg), 1968 (sarja 97 kg) sekä 1974 ja 1976 (sarja 100 kg)
* Suomen mestari vapaapainissa 1967 (sarja 97 kg) ja 1969 (sarja 100 kg)

## Lähteet

* 
*
Pekka Rauhala

**Pekka Veli Rauhala** (s. 25. huhtikuuta 1960 Muurame) on lääkäri ja entinen suomalainen vapaapainija. Hän ylsi neljä kertaa EM-hopealle ja on viimeisin suomalainen vapaapainissa arvokisamitalin saavuttanut miesurheilija.

## Urheilu-ura

Pekka Rauhala kuului painijasukuun, jossa isä, moninkertainen SM-mitalisti Veikko Rauhala toimi valmentajana ja setä, olympiamitalisti Kalervo Rauhala esikuvana. Harjoitusvastusta antoi vuotta vanhempi veli Jukka, joka kasvoi lopulta olympiamitalistiksi. Jo vuonna 1976 teini-ikäinen Pekka paini kevyimmän, 48 kilon sarjan Suomen mestariksi niin kreikkalais-roomalaisella kuin vapaallakin tyylillä, mutta EM-kisoihin häntä ei huolittu liian vähäisen iän vuoksi. 

Pekka erikoistui vapaapainiin ja saavutti suurimmat meriittinsä EM-kisoissa: hopeaa tuli 74 kilon sarjassa niin Varnassa 22-vuotissyntymäpäivänä 1982, Budapestissa 1983, Velikotarnovossa 1987 kuin Manchesterissakin 1988. Olympiakisoihin hän osallistui neljä kertaa mutta joutui tyytymään pistesijoihin. MM-kisoissa paras sijoitus oli neljäs Kiovassa 1983. Kotimaassa Teuvan Rivakkaa edustanut painija voitti yhteensä 14 Suomen mestaruutta. Hopealle hän jäi vapaapainissa vain kerran, 57-kiloisten sarjassa vuonna 1977, jolloin vastassa oli velipoika Jukka. Tuo olikin veljesten ainoa kohtaaminen SM-molskilla, sillä sen jälkeen Pekka kasvoi isoveljeään painavammaksi.

## Saavutuksia

* Olympiakisoissa viides Soulissa 1988 (sarja 74 kg), kahdeksas Moskovassa 1980 (sarja 68 kg) ja Los Angelesissa 1984 (sarja 74 kg), karsiutui 3. kierroksella Barcelonassa 1992 (sarja 82 kg)
* MM-kisoissa neljäs Kiovassa 1983, viides Budapestissa 1985, kuudes Skopjessa 1981, seitsemäs Clermont-Ferrandissa 1987 ja Varnassa 1991 sekä kymmenes Tokiossa 1990
* EM-hopeaa Varnassa 1982, Budapestissa 1983, Veliko Tărnovossa 1987 ja Manchesterissa 1988 (sarja 74 kg)
* EM-kisoissa neljäs 1984, viides 1980 ja 1989, kuudes 1981 ja 1986, sekä yhdeksäs 1991
* SM-kultaa vapaapainissa 1976 (sarja 48 kg), 1978 (sarja 68 kg), 1979–82 (sarja 74 kg) sekä 1983, 1985–88 ja 1990–91 (sarja 82 kg)
* SM-hopeaa vapaapainissa 1977 (sarja 57 kg)
* SM-kultaa kreikkalais-roomalaisessa painissa 1976 (sarja 48 kg)
* SM-hopeaa kreikkalais-roomalaisessa painissa 1983 (sarja 74 kg)

## Ammatillinen ura

Pekka Rauhala on väitellyt lääketieteen tohtoriksi vuonna 1988. Väitöskirjan nimi oli "Regulation of Thyrotropin and Prolactin Secretion by Opioids in the rat" (). Vuosina 1994–1997 Rauhala työskenteli Yhdysvalloissa the [National Institute of Mental Health]] (NIH)-tutkimuslaitoksessa. Hän on työskennellyt osa-aikaisena neuvonantaja Orion Pharman palveluksessa vuosina  2000–2018.

## Lähteet

* 
* 

## Viitteet
Ahmed Hassan

**Ahmed Hassan** (s. 2. toukokuuta 1975, Maghagha) on egyptiläinen jalkapalloilija, joka edustaa Egyptin valioliigassa pelaavaa Al-Ahlia. Hän kuuluu vakiopelaajiin Egyptin jalkapallomaajoukkueessa.

## Ura
Hassan aloitti uransa egyptiläisjoukkue Aswanissa vuonna 1996. Aswanissa hän pelasi yhden kauden ja siirtyi Egyptin suurseura Ismailiin.Sielläkin hän pelasi yhden kauden, ja eurooppalaiset seurat alkoivat kiinnostua hänestä.Hän siirtyi Turkin kentille joukkueeseen nimeltä Kocaelispor.Siellä hän näytti taitojaan ja muut turkkilaiset seurat alkoivat yhä enemmän kiinnostua egyptiläisestä.Hän siirtyi seuraavaksi kaudeksi pelaamaan Denizlisporiin.Siellä hänellä oli vaikeuksia päästä yhteisymmärrykseen valmentajan kanssa ja hän vaihtoi jälleen seuraa Gençlerbirliği S.K.:hon.Siellä hän pelasikin kaksi kautta hyvin onnistuneesti tehden 40 maalia 127 ottelussa.Siellä hän pelasi kaksi kautta ja siirtyi Beşiktaşiin pelaamaan. Siellä hän pelasi kolme kautta tehden 28 maalia 93 ottelussa.Sieltä hän siirtyi kaudeksi 2006/2007 Anderlechtiin, jossa hän on voittanut yhden Belgian mestaruuden ja päässyt debytoimaan mestareiden liigassa ensimmäistä kertaa elämässään pelaten 5 ottelua,mutta ei ole saanut mestarien liigassa toistaiseksi osumia.

### Maajoukkueura
Egyptin maajoukkueessa Hassan on pelannut muun muassa Afrikan mestaruuskilpailuissa vuonna 1998, 2002, 2006, 2008 ja 2010. Vuosina 1998, 2006, 2008 ja 2010 Hassan juhli joukkueensa kanssa Afrikan mestaruutta.

## Aiheesta muualla
*Ahmed Hassanin profiili Anderlechtin sivuilla
Italian A1-liiga

**Italian A1-liiga** on miesten lentopallon korkein sarjataso Italiassa. 

## Sarjajärjestelmä

A1-liigassa pelaa 14 joukkuetta, jotka pelaavat toisiaan vastaan kaksi kertaa runkosarjassa. Molemmat joukkueet kohtaavat toisensa kerran kotikentällään ja kerran vieraskentällä. Kahdeksan runkosarjan parasta joukkuetta selviytyy pudotuspeleihin, joissa lopulta ratkaistaan mestari paras viidestä -järjestelmällä. Pudotuspeleissä runkosarjan ykkönen kohtaa kahdeksanneksi sijoittuneen, kakkonen seitsemänneksi sijoittuneen ja niin edelleen. Sijoille 9–10 sijoittuneet joukkueet säilyttävät sarjapaikkansa suoraan ja sijoille 11–12 sijoittuneet joukkueet karsivat sarjapaikastaan A2-liigan parhaiden kanssa.

## Historia

Italian A1-liiga pelattiin historian ensimmäisen kerran kaudella 1945-1946 jolloin voittajaksi selviytyi Robur Ravenna. Ravenna voitti A1-liigan mestaruuden viidesti peräkkäin liigan alkuvuosien aikana kunnes Ferrovieri Parma pysäytti joukkueen voittokulun. Nykyisin eniten A1-liigan mestaruuksia on vienyt Cimone Modena joka on voittanut palkinnon peräti kaksikymmentäyksi kertaa.

## Joukkueet kaudella 2009–2010
* Bre Banca Lannutti Cuneo
* Yoga Forlí
* Andreoli Latina
* Esse-Ti Carilo Loreto
* Lube Banca Marche Macerata
* Trenkwalder Modena
* Acqua Paradiso Monza
* RPA-LuigiBacchi.it Perugia
* Copra Morpho Piacenza
* Aran Cucine Abruzzo Pineto
* Prisma Taranto
* Itas Diatec Trentino
* Sisley Treviso
* Tonno Callipo Vibo Valentia
* Marmi Lanza Werona

## Suomalaiset Italiassa

### Italian A1-liigassa pelanneet seuraavat suomalaiset miespelaajat

* Mikko Esko, Padova
* Simo-Pekka Olli, Padova
* Matti Hietanen, Mantano (Padova) 
* Konstantin Shumov, Taranto Volley
* Jari Tuominen, Monza (2009-10)
* Urpo Sivula, Monza (2009-10)
* Petteri Laurila, Modena (1997–2002, 2004–2005)
* Tuomas Sammelvuo, Cuneo & Piacenza (2000–2003)
* Janne Heikkinen, Taranto (1999–2001, 2002–2003, 2004–2006)
* Miika Heikkinen, Padova (2003–2004)
* Jouni Parkkali, Belluno (1981–1985)
* Arto Hanni, Padova & Parma (1999–2002, 2003–2004)
* Mauri Leppänen, Milano (1983-1986)
* Jukka Savio, (80-luvun taitteessa)

## Muuta

Suomalaisia menestyjiä ovat Italian liigassa olleet muun muassa Petteri Laurila, Riikka Lehtonen, Tuomas Sammelvuo sekä Jouni Parkkali. 

* Petteri Laurila on ainoana suomalaisena miespelaajana voittanut liigan mestaruuden; hän voitti A1-liigan mestaruuden kaudella 2002 Cimone Modenan joukkueessa. Lisäksi Laurila voitti A2-liigan ja A2-liigan cupin mestaruudet kaudella 1999.

* Riikka Lehtonen on´ainoa suomalainen naispelaaja, joka on menestynyt Italiassa. Lehtonen voitti Italian A1-liigan kaudella 2006 Bergamon joukkueessa ja juhli samana vuonna myös Italian Cupin voittoa.

* Maajoukkueen pitkäaikainen kapteeni Tuomas Sammelvuo on voittanut Piacenzan joukkueen kanssa Italian A1-liigan cupin sekä arvostetun CEV Cupin samassa joukkueessa vuonna 2002.

* Jouni Parkkali pelasi Italiassa 80-luvun alussa. Hänet valittiin historiallisesti liigan kolmanneksi parhaimmaksi pelaajaksi vuonna 1984. Hän voitti myös Italian cupin hopeaa vuonna 1982.

## Voittajat miehissä

### Italian A1-liigan ja Italian cupin voittajat
Anders Carlsson (rikollinen)

**Anders Carlsson** (20. tammikuuta 1942 Värnamo – 15. heinäkuuta 2007 Sundsvall oli ruotsalainen rikollinen. 

Carlsson ryhtyi vuonna 1987 suomalaisen Shock Tilt -yhtyeen manageriksi. Yhtyeen jäsenet olivat muuttaneet Vaasasta Tukholmaan ja päättivät lähteä Carlssonin kanssa Berliiniin, jossa managerin oli määrä auttaa heitä saamaan levytyssopimus. Yhtyeen kitaristin, Hannu Rajalan havaittiin kuitenkin salaperäisesti kadonneen. 

Carlsson oli murhannut Hannu Rajalan. Hän oli houkutellut miehen Tukholman-asuntoonsa sekä tainnuttanut, raiskannut, kuristanut ja lopuksi paloitellut tämän. Kitaristin kohtalo ratkesi vasta joulukuussa, kun tämän ruumiin osia oli löytynyt joesta Keski-Ruotsissa. Carlsson todettiin syylliseksi ja lähetettiin tahdosta riippumattomaan hoitoon. Hän oli psykiatrisessa hoidossa loppuikänsä.

Carlsson pääsi ajoittain lomille sairaalasta, ja kahteen otteeseen hänen onnistui paeta. Hän kuoli laitoksessa sairauteen heinäkuussa 2007, jolloin hän oli 65 vuoden ikäinen.

## Lähteet
Tina Weymouth

**Martina Michèle "Tina" Weymouth** (s. 22. marraskuuta 1950, Coronado, Kalifornia) on yhdysvaltalainen rockmuusikko. Hänellä on äitinsä puolelta ranskalaisia sukujuuria.

Weymouth tuli tunnetuksi Talking Heads -yhtyeen basistina. Hän on ollut vuodesta 1977 naimisissa rumpali Chris Frantzin kanssa, ja parilla on kaksi poikaa: Egan ja Robin. 

Weymouth ja Frantz perustivat vuonna 1981 sivuprojektinaan yhtyeen Tom Tom Club, joka on Talking Headsin taannoisesta hajoamisesta huolimatta yhä toiminnassa. 

## Lähteet
Chris Frantz

**Charlton Christopher "Chris" Frantz** (s. 8. toukokuuta 1951 Fort Campbell, Kentucky) on yhdysvaltalainen rockmuusikko. Hän toimi aiemmin Talking Headsin rumpalina.

Frantz ja Talking Headsin basisti Tina Weymouth menivät naimisiin vuonna 1977. Heillä on pojat Egan ja Robin. Frantz on vaikuttanut useissa yhtyeissä, Talking Headsin ohella mm. Tom Tom Clubissa yhdessä vaimonsa kanssa.

Frantz ja Weymouth tuottivat Happy Mondaysin viimeisen albumin *Yes Please!:n* (1992) ja ovat tehneet yhteistyötä Gorillazin kanssa.
Rolf Koskinen

**Rolf Ragnar Runar Koskinen** (21. heinäkuuta 1939 Helsinki – 8. tammikuuta 2010 Helsinki) oli suomalainen suunnistaja, joka ylsi viestikilpailuissa MM-mitaleille ja Euroopan mestariksi 1960-luvulla. Henkilökohtaisen kultamitalin hän sai PM-kisoissa. Ammatiltaan hän oli varatuomari. 

Suunnistuksen EM-kisat järjestettiin ensimmäisen kerran Hamar Lötenissä, Norjassa 1962. Tuolloin norjalaiset ja ruotsalaiset pitivät maastossa vielä suomalaisille liian kovaa vauhtia, ja Rolf Koskisenkin oli tyytyminen seitsemänteen sijaan. Mies otti kuitenkin opiksi, ja seuraavana vuonna hän suunnisti PM-kisoissa Ruotsin Karlstadissa henkilökohtaisen kisan voittoon. Menestys täydentyi viestissä, jossa Koskinen ankkuroi Suomen voittoon. Muut viestimestarit olivat Aimo Tepsell, Osmo Tepsell ja Erkki Kohvakka. Vuoden 1964 EM-kisoissa Sveitsin Le Brassusissa Koskinen epäonnistui henkilökohtaisella matkalla jääden 24:nneksi. Hän pääsi kuitenkin mukaan viestijoukkueeseen toiselle osuudelle, ja Juhani Salmenkylän, Aimo Tepsellin ja Erkki Kohvakan kanssa tuli vastaansanomaton, yli 8 minuutin voitto.

Suunnistuksen ensimmäiset MM-kisat järjestettiin Suomen Fiskarsissa lokakuussa 1966. Henkilökohtaisella, 14,1 kilometrin matkalla Koskinen joutui tyytymään seitsemänteen sijaan edellään kaksi suomalaista, kaksi ruotsalaista ja kaksi norjalaista. Viestissä Ruotsi oli ylivoimainen, mutta Koskinen sai kahden vuoden takaisten EM-kavereidensa kanssa juhlia hopeamitalia. Vuoden 1968 MM-kisoissa Ruotsin Linköpingissä Koskinen pääsi viestin avausosuudelle, ja Veijo Tahvanaisen, Juhani Salmenkylän ja Markku Salmisen suoritettua oman osuutensa Suomi sai jälleen lisätä tilastoihinsa hopeamitalin – tällä kertaa vaivaiset 9 sekuntia Ruotsille hävinneenä. Vielä vuonna 1970 Koskinen oli mukana Friedrichrodan MM-kisoissa Itä-Saksassa, mutta silloin hän hiipui sijalle 34 kisassa, jossa paras suomalainen sijoittui kymmenenneksi.

Rolf Koskinen edusti IK Örnen -seuraa ja oli vuonna 1971 voittamassa Jukolan viestiä. Henkilökohtaisessa SM-kilpailussa hän sijoittui ylimmillään toiseksi.

Koskinen tuli tunnetuksi 1960-luvun alussa myös muusikkona, jonka tunnetuimpia esityksiä ovat englanninkieliset letkajenkkaversiot suomalaisista kansansävelmistä. Vuonna 1964 Koskinen, Kai Pahlman, Pertti Purhonen ja Tapio Rautavaara levyttivät kvartettina Toivo Kärjen ja Reino Helismaan letkajenkat *Tokioon, Tokioon* ja *Parempi on antaa kuin ottaa* sekä Koskinen yksin Kärjen ja Helismaan tangon *Tulen luoksesi*. Kaikkiaan Koskiselle kertyi yksin tai muiden kanssa kymmenkunta levytystä. 

## Saavutukset

* MM-hopeaa viestissä 1966 ja 1968
* EM-kultaa viestissä 1964
* PM-kultaa henkilökohtaisella matkalla ja viestissä 1963
* Jukolan viestin voitto 1971 (IK Örnen)

## Lähteet

## Aiheesta muualla
* Rolf Koskisen muistokirjoitus Helsingin Sanomissa
Touhula

**Touhula** (alkuperäiseltä nimeltään *Busytown*) on kuvitteellinen ihmismäisten eläinhahmojen kansoittama kaupunki, joka esiintyy useissa Richard Scarryn opettavaisissa lastenkirjoissa, sekä televisiosarjoissa *[[Richard Scarryn touhukas maailma]]* ja *[[Richard Scarryn Touhulan arvoituksia]]*. Kaupungin asukkaita ovat muun muassa Kissalan Hessu, Mato Matala, Herra Possula, Konstaapeli Murina, Putte Sutinen, Banaani-Toope, Hilda Hippo sekä Palomies Savunen.

Touhula sijaitsee meren rannalla, keskieurooppalaisessa maisemassa, josta löytyy vuoria, havumetsiä ja peltoja. Touhulassa on sekä satama että lentokenttä, mutta silti kaupunkia vaivaavat ajoittain liikenneongelmat, joita käsitellään erityisesti teoksessa *Iloinen autokirja*.

1990-luvulla Ravensburger julkaisi kaksi Touhula-aiheista lautapeliä, *The Busytown Boardgame* vuonna 1996 sekä *Richard Scarry's Busytown Poles & Ladders Game* vuonna 1999. Jälkimmäisen suunnittelivat Alan R. Moon ja Mark Hauser.

Touhulasta on julkaistu myös videopelejä. Sega julkaisi vuonna 1994 *Richard Scarry's Busytown* -nimisen lapsille suunnatun Sega Genesis -pelin. Samanniminen peli on myöhemmin julkaistu myös Windows XP- ja Mac OS X -käyttöjärjestelmille.

## Lähteet

## Aiheesta muualla

* The Busytown Boardgame BoardGameGeek-sivustolla 
* Richard Scarry's Busytown Poles & Ladders Game BoardGameGeek-sivustolla
The Elders

**The Elders** (myös **Global Elders**, suom. Maailman kylänvanhimmat) on Nelson Mandelan Johannesburgissa syntymäpäivänään 18. heinäkuuta 2007 julkistama neuvosto, jonka pyrkimyksenä on ratkoa maailman ongelmia tarjoamalla asiantuntemusta ja ohjausta. Neuvoston muodostaa ryhmä entisiä presidenttejä, valtiomiehiä, johtajia ja aktivisteja. Mandelan mukaan ryhmä tulee "puhumaan vapaasti ja rohkeasti, työskentelemään sekä julkisesti että kulissien takana, missä vain apua tarvitaan." Esimerkkeinä ongelmista, joihin neuvosto voisi puuttua, Mandela mainitsi ilmastonmuutoksen, pandemiat ja väkivaltaiset konfliktit. Ajatuksen neuvoston perustamisesta esittivät Mandelalle alun perin liikemies Richard Branson ja muusikko Peter Gabriel, jotka järjestivät sille myös rahoituksen.

## Jäsenet
*Lähde: 
#Gro Harlem Brundtland, Norjan entinen pääministeri
#Hina Jilani, pakistanilainen ihmisoikeusaktivisti
#Ban Ki-moon, Yhdistyneiden kansakuntien entinen pääsihteeri
#Ricardo Lagos, Perun entinen presidentti
#Graça Machel, Mosambikin entinen opetusministeri ja Nelson Mandelan leski
#Mary Robinson, Irlannin entinen presidentti
#Juan Manuel Santos, Kolumbian entinen presidentti, rauhannobelisti
#Ellen Johnson Sirleaf, Liberian entinen presidentti, rauhannobelisti
#Ernesto Zedillo, Meksikon entinen presidentti
#Zeid Ra’ad Al Hussein, jordanialainen diplomaatti, Yhdistyneiden kansakuntien entinen ihmisoikeuskomissaari

**Emeritusjäsenet**
#Lakhdar Brahimi, algerialainen diplomaatti
#Fernando Henrique Cardoso, Brasilian entinen presidentti
#Jimmy Carter, Yhdysvaltain entinen presidentti, rauhannobelisti

**Entiset jäsenet**
*Li Zhaoxing, Kiinan entinen ulkoministeri
*Muhammad Yunus, bangladeshilainen ekonomisti, rauhannobelisti
*Aung San Suu Kyi, burmalainen rauhannobelisti
*Nelson Mandela (perustaja), Etelä-Afrikan entinen presidentti, rauhannobelisti 
*Kofi Annan, ghanalainen diplomaatti ja Yhdistyneiden kansakuntien entinen pääsihteeri, rauhannobelisti
*Desmond Tutu, eteläafrikkalainen anglikaanisen kirkon Kapkaupungin arkkipiispa, rauhannobelisti
*Ela Bhatt, intialainen naisaktivisti
*Martti Ahtisaari, Suomen 10. presidentti, rauhannobelisti

## Lähteet

## Aiheesta muualla
*Ryhmän viralliset kotisivut
Jerry Harrison

**Jeremiah Griffin ”Jerry” Harrison** (s. 21. helmikuuta 1949 Milwaukee, Wisconsin) on yhdysvaltalainen rockmuusikko. Hän toimi Talking Headsin kitaristina sekä kosketinsoittajana ja kuului myös The Modern Loversin kokoonpanoon. 

Harrison opiskeli arkkitehtuuria Harvardin yliopistossa. Tänä aikana hän tutustui The Modern Loversista kuuluisuuteen nousseeseen Jonathan Richmaniin, joka hänen tapaansa piti Velvet Undergroundista. Harrison liittyi yhtyeeseen alkuvuodesta 1971 ja esiintyi sen debyyttialbumilla, joka levytettiin vuonna 1972, mutta jota ei julkaistu ennen vuotta 1976. Hän oli ehtinyt erota yhtyeestä jo helmikuussa 1974. 

Harrison päätti keskittyä uraan muusikkona ja jättämään arkkitehtuurin ainakin toistaiseksi. Niin hän liittyi Talking Headsiin, kun yhtye oli jo ennättänyt julkaista yhden singlen. Talking Headsin hajoamisen jälkeen Harrison on toiminut äänilevytuottajana muiden muassa yhtyeille Foo Fighters, The Von Bondies ja No Doubt. 

Harrison on julkaissut sooloalbumit *The Red and the Black* (1981), *Casual Gods* (1987) ja *Walk on Water* (1990).

## Aiheesta muualla
M. Roma Volley

**M. Roma Volley** on Italian kolmannella sarjatasolla (C-liiga) pelaava lentopallojoukkue. Se on aiemmin pelannut toiseksi korkeimmalla sarjatasolla A2-liigassa. Kaudella 2007–2008 joukkue voitti Euroopassa CEV-Cupin ja jakoi pronssimitalit Italian A1-liigassa. Seuran kotikaupunki on Rooma.

## Saavutukset
* CEV-cupin voitto 008
* Italian liigan pronssia 2007, 2008

## Historia
M. Roma Volley perustettiin vuonna 2006. Aiempi roomalainen pääsarjajoukkue Roma Volley oli lopettanut toimintansa vuonna 2002 talousvaikeuksien vuoksi. Heti ensimmäisellä kaudellaan M. Roma Volley pelasi Italian A1-liigassa. Liigaan se sai hakemalla paikan Italian Lentopalloliitolta. Ensimmäisellä kaudellaan A1-liigassa M. Roma Volley sijoittui runkosarjassa toiseksi ja pudotuspeleissä se eteni välieriin joissa se lopulta putosi. Sijoitukseksi jäi jaettu pronssimitali. 

Seuraavalla pääsarjakaudellaan M. Roma Volley oli hankkinut serbialaisen huippuhakkurin Ivan Miljkovicin ja joukkue haki menestystä tosissaan. Kauden aikana joukkue kohtasi Euroopan Cupissa suomalaisen Pielaveden Sammon. Rooma oli hätää kärsimässä kotiottelussaan mutta hoiti lopulta voiton kotiin ja jatkoi Euroopan Cupissa. Lopulta joukkue pelasi loistavan Euroopan Cupin ja voitti mestaruuden. Kotimaisessa A1-liigassa joukkue oli jälleen kerran kolmannella sijalla. Kauden jälkeen M. Roma Volley ilmoitti yllättäen Italian lentopalloliitolle että se ei pysty jatkamaan pääsarjassa rahaongelmien takia ja pelasi sen jälkeen kakkostasolla.

Vuonna 2013 joukkue putosi kolmostasolle eli C-sarjaan.

## Muuta
M. Roma Volley kävi Suomessa kaudella 2007–2008 pelaamassa CEV-cupia Pielaveden Sampoa vastaan. Ensimmäinen osaottelu joukkueiden välillä pelattiin Kuopiossa, ja se päättyi Rooma Volleyn tiukkaan voittoon lukemin 1–3. Roomassa pelattu toinen osaottelu oli vielä tiukempi. Pielaveden Sammolla oli ratkaisevassa viidennessä erässä ottelupallo, mutta Roma Volley pystyi kääntämään erän edukseen pistein 19–17. Roma Volley jatkoi näin CEV-cupia eteenpäin tiputtamalla Sampon.

## Aiheesta muualla
*Rooma Volley kotisivut
**Videolinkkejä:**
*Rooma Volley vs. Sisley Volley
*Joukkueesta kertova video
Homework

**Homework** on ranskalaisen Daft Punk -yhtyeen debyyttialbumi, joka julkaistiin vuonna 1997. Albumi yhdistelee vaikutteita muun muassa housesta, teknosta, acidista ja funkista, ja sitä pidetään yleisesti yhtenä vaikutusvaltaisimmista 1990-luvun elektronisen musiikin julkaisuista . Albumi sisältää hittikappaleet *[[Around the World]]* ja *[[Da Funk]]*.

## Albumin historia

Vuonna 1993 Thomas Bangalter ja Guy-Manuel de Homem-Christo tarjosivat demoaan Slam-yhtyeen Stuart Macmillanille rave-tapahtumassa EuroDisneyssa. Kasetin sisältö päätyi myöhemmin julkaistavaksi *The New Wave*-singlenä, joka julkaistiin 11. huhtikuuta 1994 Slamin Soma Quality Recordings -levymerkillä. Julkaisu sisälsi myös lopullisen miksauksen "The New Wavesta" nimellä "Alive".

Kappaleet "Da Funk" ja *Rollin’ & Scratchin’* julkaistiin myös singleinä Soma-levymerkillä vuonna 1995. The Chemical Brothers soitti kappaleita DJ-seteissään The Heavenly Social -klubilla Lontoossa. Samana vuonna Tom Rowlands ja Ed Simons pyysivät Daft Punkia tekemään remixin kappaleestaan "Life Is Sweet", ja esiintymään avausaktina yhtyeen Ison-Britannian kiertueella. Daft Punkin singlejulkaisujen kasvava menestys johti lopulta levytyssopimukseen Virgin Recordsin kanssa syyskuussa 1996.

Vaikka Virgin pitääkin hallussaan levitysoikeudet yhtyeen tuotantoon, kaksikko omistaa kappaleiden masternauhat Daft Trax -merkillään.

## Kappaleet

#"Daftendirekt" – 2:44
#"WDPK 83.7 FM" – 0:28
#"Revolution 909" – 5:26
#"Da Funk" – 5:28
#"Phœnix" – 4:55
#"Fresh" – 4:03
#"Around the World" – 7:07
#"Rollin’ & Scratchin’" – 7:26
#"Teachers" – 2:52
#"High Fidelity" – 6:00
#"Rock'n Roll" – 7:32
#"Oh Yeah" – 2:00
#"Burnin'" – 6:53
#"Indo Silver Club" – 4:32
#"Alive" – 5:15
#"Funk Ad" – 0:50

## Lähteet

## Aiheesta muualla
* Da Funk Kappale kuunneltavissa Radio.Blog.Clubissa
Saundra Santiago

**Saundra Santiago** ( 13. huhtikuuta 1957 Bronx, New York) on yhdysvaltalainen näyttelijä, joka tunnetaan parhaiten etsivä Gina Calabresena 80-luvun hittisarjassa ''Miami Vice''.

Sauntiagon toinen vanhempi on kuubalainen, ja toinen puertoricolainen. Perhe muutti Bronxista Homesteadiin, Floridaan, kun Saundra oli 13-vuotias.

Santiagon läpimurto oli esiintyminen Arthur Millerin *Näkymä Sillalta* -näytelmässä Broadwaylla. Hänellä oli myös pieni rooli HBO:n sarjassa *[[Sopranos]]*.

## Lähteet

## Aiheesta muualla
* Virallinen fanisivu
Erkki Kohvakka

**Erkki Juhani Kohvakka** (2. heinäkuuta 1937 Kangasniemi – 23. tammikuuta 2018 Kangasniemi) oli suomalainen suunnistaja, joka ylsi 1960-luvun alussa Euroopan ja Pohjoismaiden mestariksi.

Suunnistuksen neljännet PM-kisat käytiin Längelmäellä syyskuussa 1961. Edellisissä kisoissa 11:nneksi jäänyt Kohvakka teki nyt maastossa tarkkaa työtä ja nappasi kultamitalin itselleen. Viestiä ei tuolloin vielä ollut ohjelmassa, mutta kaksi vuotta myöhemmin Ruotsin Karlstadissa päästiin juhlimaan isommalla porukalla, kun henkilökohtaisessa kisassa kahdeksanneksi päätynyt Kohvakka suunnisti henkilökohtaisen mestarin, Rolf Koskisen sekä Tepsellin veljesten, Aimon ja Osmon kanssa voittoon. Ensimmäisissä EM-kisoissa Norjan Hamar Lötenissä 1962 Kohvakka oli ollut henkilökohtaisella matkalla parhaana suomalaisena viides, mutta vuoden 1964 kisat Sveitsin Le Brassusissa olivat yhtä juhlaa: Kohvakka jätti 15 kilometrin reitillä pahimman uhkaajansa, isäntämaan Alex Schwagerin lähes kahden minuutin päähän ja juhli Euroopan mestarina. Viestissä hän sai ankkuroida Suomen yli 8 minuutin voittoon; muut viestimestarit olivat Juhani Salmenkylä, Rolf Koskinen ja Aimo Tepsell.

Suunnistuksen ensimmäiset MM-kisat järjestettiin Suomen Fiskarissa lokakuussa 1966. Henkilökohtaisella matkalla Kohvakka oli 11:s ja vasta viidenneksi paras suomalainen, mutta silti hänet mahdutettiin neljän hengen viestimiehistöön ohi Heino Avikaisen. Viestin Ruotsi voitti ylivoimaisesti ja Suomi sijoittui hopealle 7.52 minuuttia voittajien takana.

Erkki Kohvakka voitti uransa aikana seitsemän henkilökohtaista Suomen mestaruutta, mikä pysyi miesten ennätyksenä 2000-luvulle saakka, kunnes Jani Lakanen voitti kahdeksantensa.

Erkki Kohvakka edusti Kangasniemen Kalsketta. Hänen vaimonsa Leena, o.s. Tuhkanen ylsi suunnistajana SM-pronssille 1958.

## Saavutukset

* MM-hopeaa viestissä 1966
* EM-kultaa henkilökohtaisella matkalla ja viestissä 1964
* PM-kultaa henkilökohtaisella matkalla 1961 ja viestissä 1963
* SM-kultaa normaalimatkalla 1961, pitkällä matkalla 1962–1963 sekä yösuunnistuksessa 1962–1963 ja 1965–1966

## Lähteet
Hubert Henno

**Hubert Henno** (s. 6. lokakuuta 1976) on ranskalainen lentopalloilija. Hän on pelipaikaltaan libero ja on tuolla paikalla yksi maailman parhaimmista pelaajista.

Kaudella 2007–2008 Henno pelasi italialaisessa Roma Volleyssa, jonka muita tähtiä olivat serbialainen Ivan Miljković ja italialainen Luigi Mastrangelo. Henno siirtyi Roomaan vuonna 2006 venäläisestä Moskovan Dynamosta, jonka riveissä hän voitti Venäjän mestaruuden. Kotimaassaan Henno on pelannut vuosikausia menestyksekkäästi muun muassa voittaen neljä kertaa Ranskan mestaruuden. Henno pelasi samassa Toursin joukkueessa Tuomas Sammelvuon kanssa kaudella 2004–2005, joka huipentui heidän osaltaan Mestareiden liigan voittoon.

## Saavutukset

* 2000 Ranskan cupin voitto
* 2000 Euroopan superliigan voitto
* 2000 Cup-voittajien cup
* 2000 Ranskan liigan voitto
* 2001 Ranskan cupin coitto
* 2001 Mestareiden liigan voitto
* 2001 Ranskan liigan voitto
* 2002 Ranskan liigan voitto
* 2003 Ranskan cupin voitto
* 2004 Ranskan liigan voitto
* 2005 Ranskan cupin voitto
* 2005 Mestareiden liigan voitto
* 2006 Venäjän mestaruus
AC Horsens

**Alliance Club Horsens** eli lyhyemmin **AC Horsens** on tanskalainen jalkapalloseura, jonka edustusjoukkue pelaa Tanskan toiseksi korkeimmalla sarjatasolla 1. divisioonassa . Seuran kotipaikka on Horsensin kaupunki Midtjyllandin alueella.

AC Horsens perustettiin vuonna 1994, kun Horsens FS (1915) ja FC Horsens yhdistyivät. Superliigaan seuran edustusjoukkue nousi ensimmäistä kertaa kaudeksi 2005–2006 ja sen paras sijoitus sarjassa on yhdeksäs kaudelta 2006–2007. Edustusjoukkueen päävalmentajana on ollut heinäkuusta 2014 lähtien Bo Henriksen.

Seuran kotistadionina toimii Horsensin urheilupuistossa sijaitseva CASA Arena Horsens, jossa on noin 10&nbsp;400 katsojapaikkaa. 

## Saavutukset
* Uefa Intertoto Cup: 
** osallistui: 1968, 1970
* Tanskan superliiga: 
** pronssia 1967
* Tanskan cup: 
** hopeaa: 2012
** puolivälierä: 1956, 1969, 2004

* 9 kautta Tanskan Superliigassa
* 34 kautta Tanskan 1. divisioonassa
* 24 kautta Tanskan 2. divisioonassa

## Lähteet

* Seuran sivusto 
* Virallinen faniklubi